רונית לוי וייס

רונית לוי וייס (נולדה ב-5 במרץ 1953) היא משוררת וסופרת ישראלית. מורה לתנועה ולמחול, רקדנית בעברה.

ביוגרפיה
רונית לוי וייס נולדה וגדלה בשכונת תל ארזה, ירושלים בבית מסורתי, הבת הבכורה מבין ארבע בנות; הוריה ממוצא תימני גדלו בשכונת נחלת צבי. אמה, יונה, הייתה תופרת ואביה, חיים, היה צורף פיליגרן. למדה בבית הספר העממי "למל" לבנות. בהיותה בת תשע עברה המשפחה להתגורר בנתניה, שם למדה בבית הספר ביאליק. למדה בפנימיית בית הספר החקלאי פרדס חנה. בצה"ל שירתה בסיני. בתום שירותה הצבאי טסה לאנגליה למשך שנה ומששבה לישראל למדה פסיכולוגיה וסיימה תואר ראשון באוניברסיטת בר-אילן.

לוי וייס למדה מחול באקדמיה למוסיקה ולמחול על שם רובין בירושלים. מורתה רינה גלוק הזמינה אותה בחופשה לקחת חלק שיעורים בתיאטרון המחול ענבל. בעקבות התנסות זו, עזבה לוי וייס את האקדמיה והצטרפה ללהקת ענבל, בה רקדה במשך שש שנים, תחת שרביטה של המנהלת האמנותית שרה לוי-תנאי. בתקופת ריקודיה בלהקה ראה אור בהוצאת ספריית פועלים "מפתח בשלושים שקל", ספר שיריה הראשון, שהתפרסם תחת שם העט רונית לי. הספר זכה בפרס הקרן ע"ש אגסי שרמן (לוס אנג'לס). לוי וייס יצרה כוריאוגרפיה לשיר "אנדרטה" מתוך הספר. הריקוד הוצג במסגרת פסטיבל "גוונים במחול" הראשון באוגוסט 1984, בביצועה, ועם רקדנים נוספים מלהקת ענבל וזכה במקום הראשון.

לוי וייס למדה אוריתמיה – תנועה ומחול על-פי רודולף שטיינר, מייסד האנתרופוסופיה. היא למדה בבית הספר לאוריתמיה, במרכז האנתרופוסופי בדורנאך ליד בזל, שווייץ. אחר-כך התגוררה בגרמניה. בסך-הכול שהתה חמש שנים בחו"ל, תקופה בה כתבה את "שירים משם", ספר שיריה השני.

היא שבה לישראל ומלמדת מזה שנים מחול במסגרת החינוך המיוחד. היא מלמדת בבית הספר ונצואלה-קלישר בתל אביב, בו לומדים ילדים עם שיתוק מוחין ופיגור שכלי. ב-2009 ראה אור ספר שיריה השלישי "אם ובן, כסף קטן. שירים מפה" בהוצאת עקד. בפברואר 2014 יצא לאור "כמו הפגנה", ספרה הרביעי, ספר הפרוזה הראשון פרי עטה בהוצאת ספרי עיתון 77. ביוני 2017 ראה אור ספר הפרוזה השני פרי עטה "במלחמה אין לילדים מה לעשות - יומן מלחמה" בהוצאת ספרי עיתון 77.

חיים אישיים 
לוי וייס מתגוררת ביפו והיא אם לבן.

אודות ספריה

 1. מפתח בשלושים שקל (שקל ישן) : שירים / רונית לי (תל אביב : ספרית פועלים, תשמ"ו 1986)

חלק מהשירים סוריאליסטיים, חלקם אירוטיים וחלקם ליריים.

במעריב נכתב:

בעל המשמר נכתב:

 2. שירים משם (תל אביב : גוונים, תשס"ד 2003)
השירים בספר נכתבו בדורנאך, שווייץ, ובמינכן, גרמניה. שירים מזוקקים בנוף אירופי מחמיר המקיימים מתח פנימי, אישי ורעיוני, עם נוף ישראלי.
 3. אם ובן, כסף קטן. שירים מפה (תל אביב : עקד, תש"ע 2009)
הספר מתאר הוויה של משפחה חד-הורית הכוללת אם ובן במציאות התל אביבית העכשווית.

בעתון 77 נכתב:

 4. כמו הפגנה (הוצאת ספרי עיתון 77, 2014)
ספר פרוזה הכולל שלוש נובלות. הסיפור הראשון "מוכרת תכשיטים" מציג עצמו כדין וחשבון המפרט אחת עשרה יציאות בימי שישי אחר הצהריים לרחוב דיזנגוף ההומה, במטרה למכור תכשיטים שאביה של המספרת עושה; השנה היא 1984. הסיפור השני "עבודה במשמרות" מתאר מערכת יחסים בין שני צעירים ממעמדות חברתיים שונים, בתל אביב על סִפָּהּ של מלחמת לבנון הראשונה. הסיפור השלישי "כפר" מתאר קשר שנרקם בין צעירה עירונית לצעיר כפרי; הם נפגשים בכפרו במטרה להביא ילד לעולם.
 5. במלחמה אין לילדים מה לעשות - יומן מלחמה, (הוצאת ספרי עיתון 77, יוני 2017)
המלחמה היא מלחמת ששת הימים, והספר הוא פרקי יומן המביאים בפרגמנטים מרוכזים, מנקודת מבטה של ילדה בת 12, את חוויותיה והרהוריה.
בספר משולבים איוריה של הדר ראובן.

לקריאה נוספת
 שיחה עם רונית לוי וייס בעקבות הספר "אם ובן, כסף קטן. שירים מפה". פסיפס, גיליון 77 (חורף תש"ע 2010), עמ' 48–49.
 עמוס לויתן, "שסע גלוי ונסתר", במדור "מצד זה", עתון 77, גיליון 6-375, סיון -תמוז תשע"ד, מאי-יוני 2014, עמ' 22.

קישורים חיצוניים
 
 
 רונית לוי וייס ב"איגוד כללי של סופרים בישראל"
 
 רונית לוי וייס באתר "מרכז הספר והספריות בישראל"
 *

הערות שוליים

אנשי חינוך ישראלים
בוגרות אוניברסיטת בר-אילן
בוגרות בית הספר התיכון החקלאי פרדס חנה
בוגרי בית הספר התיכון החקלאי פרדס חנה
בוגרות האקדמיה למוסיקה ומחול בירושלים
בוגרי אוניברסיטת בר-אילן
בוגרי בית הספר ביאליק (נתניה)
בוגרי האקדמיה למוסיקה ולמחול בירושלים
משוררות ישראליות
משוררות כותבות עברית
משוררים ישראלים
משוררים כותבי עברית
נשות חינוך ישראליות
סופרות ישראליות
סופרים ישראלים
רקדניות ישראליות
ישראלים שנולדו ב-1953
ישראליות שנולדו ב-1953